Document ID: /fineweb-2-swissfilter-quality_10-filterrobots/filtered/01778.jsonl.gz/47

Zdroj: SRF
Tropické teploty a zúfalo málo zrážok trápia v týchto týždňoch aj Švajčiarsko. Toto počasie už stihlo pokaziť radosť nie jednému Švajčiarovi, ktorí sa chystal oslavovať 1. augusta aj pohľadom na večerný ohňostroj.
Extrémne sucho sa podpísalo pod zákaz zakladania ohňa (aj oficiálne miesta na založenie ohňa), ale aj používania ohňostrojov vo väčšine kantónov Švajčiarska. Takto nízke zrážky Švajčiari zaznamenali naposledy v roku 1923.
Porušovanie zákazu
Samozrejme sa už našlo mnoho ľudí, ktorí si aj napriek zákazu v lese založia oheň alebo v nočných hodinách používajú pyrotechniku. Polícia v rámci nahlásených prípadov zatiaľ neriešila prípady ukladaním pokút, ale dohovorom a informovaním o nebezpečnosti konania. To sa však môže zmeniť a pri porušení zákazu je možné udeliť pokutu od 100 Fr. alebo až súdny proces podľa toho, o aké nebezpečné konanie ide.
A však ak príde k najhoršiemu a pyrotechnika alebo založený oheň spôsobia škody následkom požiaru, môžete byť sankciovaný až do výšky 20 000 Fr. Ani poisťovňa vám nemusí túto škodu uhrádzať, keďže príde ku škode vašou hrubou nezodpovednosťou napriek zákazu.
Prečítajte si aj: Pokuty vo Švajčiarsku
Prevencia pred požiarom z pyrotechniky
Neexistujú žiadne štatistiky, ktoré by uvádzali pyrotechniku ako zdroj požiaru v lese. Ide hlavne o prevenciu. Jediná štatistika z roku 2002 uvádza pyrotechniku ako zdroj požiaru asi len v 0,6 % z celkového počtu požiarov vo Švajčiarsku. Ide však paradoxne o zimné obdobie (Silveser).
Naopak, v štatistikách príčin požiaru stále dominuje ľudský faktor. Od roku 1973 do roku 2016 je to až 1 600 lesných požiarov spôsobených ľudskou chybou pri manipulácii s ohňom.
Situácia sa mení, treba ju sledovať
Ani posledná búrka, ktorá sa prehnala Švajčiarskom nezmenila tento zákaz. Zmena môže prísť až po dlhšie trvajúcich dažďoch a ochladení, čo v dohľadnej dobe predpovede počasia nehlásia.
Najaktuálnejšie informácie o zákaze zakladania ohňa a používania ohňostrojov treba sledovať na oficiálnych zdojoch: www.waldbrandgefahr.ch
Zdroj: www.aargauerzeitung.ch
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.